437.33 REGOLAMENTI DWAR KRITEREJI BIEX IKUNU A~ĊETTATI, GĦAL RAĠUNIJIET TA’ TGĦAMMIR, NAGĦAĠ U MOGĦOŻ TAR-RAZZA PURA U L-UŻU TAS-SEMEN, L-OVA JEW L-EMBRIJONI TAGĦHOM L-AVVIŻ LEGALI 327 ta’ l-2003. L-AVVIŻ LEGALI 327 ta’ l-2003. 1. Titolu u skop. (1) It-titolu ta’ dawn ir-regolamenti huwa Regolamenti dwar Kriterji biex ikunu aċċettati, għal Raġunijiet ta’ Tgħammir, Nagħaġ u Mogħoż tar-Razza Pura u l-Użu tas-Semen, l-Ova jew l-Embrijoni Tagħhom. (2) L-iskop ta’ dawn ir-regolamenti huwa l-implimentazzjoni tar-regoli mniż/la taħt id-Deċiżjoni tal-Kummissjoni ta’ l-Unjoni Ewropea 90/257/KEE li tistabbilixxi l-kriterji biex ikunu aċċettati, għal raġunijiet ta’ tgħammir, nagħaġ u mogħoż tar-razza pura u l-użu tas-semen, l-ova jew l-embrijoni tagħhom. Din id-Deċiżjoni issib bażi legali taħt id-Direttiva tal-Kunsill ta’ l-Unjoni Ewropea 89/361, l-artikolu 4. 2. Mingħajr preġudizzju għar-regolament 3, in-nagħaġ u l-mogħoż kollha tar-razza pura, kemm jekk huma ta’ sess femminili jew ta’ dakmaskili, li huma reġistrati fil-ktieb tal-merħla, għandhom ikunu aċċettati għat-tgħammir. 3. Inseminazzjoni artifiċjali, kif ukoll użu ta’ semen ta’ bdabadumtaten ta’ razza pura għat-tgħammir. (1) Bdaba dumtaten tar-razza pura għat-tgħammir għandhom ikunu aċċettati għal raġunijiet ta’ inseminazzjoni artifiċjali u l-użu tas-semen tagħhom, jekk ikunu sarulhom testijiet biex isir monitoraġġ tal-kwalitajiet tagħhom u l-istima tal-valur ġenetiku tagħhom skond id-Deċiżjoni tal-Kummissjoni ta’ l-Unjoni Ewropea 90/256/KEE. (2) Bdaba dumtaten tar-razza pura għandhom ikunu aċċettati għal raġunijiet ta’ testijiet uffiċjali u l-użu tas-semen tagħhom, fil-limiti kwantitattivi meħtieġa għall-monitoraġġ tal-kwalitajiet tagħhom u l-istima tal-valur ġenetiku tagħhom skond id-Deċiżjoni tal-Kummissjoni Ewropea 90/256/KEE. (3) Nagħaġ u mogħoż tar-razza pura għandhom ikunu aċċettati għat-tgħammir u l-użu ta’ l-ova u l-embrijoni tagħhom. 4. Ġabra, ħażna u trattament ta’ semen, ova u embrijoni. Is-semen, l-ova u l-embrijoni iridu jinġabru, jkunu trattati u maħżuna minn ċentru approvat uffiċjalment jew ħaddiema approvati uffiċjalment.